CELEX: 62022CN0101
Language: mt
Date: 2022-02-10 00:00:00
Title: Kawża C-101/22 P: Appell ippreżentat fl-10 ta’ Frar 2022 mill-Kummissjoni Ewropea mis-sentenza mogħtija mill-Qorti Ġenerali (Il-Ħames Awla) fl-1 ta’ Diċembru 2021 fil-Kawża T-546/20, Sopra Steria Benelux u Unisys Belgium vs Il-Kummissjoni

23.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 207/14
            
         
      Appell ippreżentat fl-10 ta’ Frar 2022 mill-Kummissjoni Ewropea mis-sentenza mogħtija mill-Qorti Ġenerali (Il-Ħames Awla) fl-1 ta’ Diċembru 2021 fil-Kawża T-546/20, Sopra Steria Benelux u Unisys Belgium vs Il-Kummissjoni
      (Kawża C-101/22 P)
      (2022/C 207/19)
      Lingwa tal-kawża: il-Franċiż
      
         Partijiet
      
      
         Appellant: Il-Kummissjoni Ewropea (rappreżentanti: L. André, M. Ilkova, O. Verheecke, aġenti)
      
         Partijiet oħra fil-proċedura: Sopra Steria Benelux, Unisys Belgium
      
         Talbiet
      
      
                  —
               
               
                  Tannulla l-punti 52 sa 57, 60, 61, 66, 68 u 69 tas-sentenza appellata;
               
            
                  —
               
               
                  Tiċħad it-talba għal annullament;
               
            
                  —
               
               
                  Tikkundanna lil Sopra Steria Benelux u Unisys Belgium għall-ispejjeż ta’ din il-kawża quddiem il-Qorti tal-Ġustizzja u tal-kawża quddiem il-Qorti Ġenerali.
               
            
         Aggravji u argumenti prinċipali
      
      Fil-kuntest tal-appell tagħha, il-Kummissjoni tqajjem tliet aggravji.
      L-ewwel aggravju, ibbażat fuq żball ta’ liġi mwettaq mill-Qorti Ġenerali billi kklassifikat l-ittra tal-partijiet rikorrenti fl-ewwel istanza tal-10 ta’ Lulju 2020 bħala “talba espressa” intiża biex jinkisbu r-raġunijiet li wasslu lill-awtorità kontraenti ma tqisx l-offerta magħżula bħala anormalment baxxa.
      It-tieni aggravju, ibbażat fuq żnaturament tal-fatti billi evalwat b’mod żbaljat il-kontenut tat-tweġiba tal-Kummissjoni tal-20 ta’ Lulju 2020.
      It-tielet aggravju, ibbażat fuq kunsiderazzjoni żbaljata tal-portata tal-obbligu ta’ motivazzjoni li għandha l-awtorità kontraenti bis-saħħa tal-Artikolu 296 tat-Trattat dwar il-Funzjonament tal-Unjoni Ewropea u tal-Artikolu 170(3) tar-Regolament Finanzjarju meta l-awtorità kontraenti tqis li l-offerta magħżula ma hijiex anormalment baxxa.